CELEX: 62019CN0803
Language: el
Date: 2019-10-31 00:00:00
Title: Υπόθεση C-803/19: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 31 Οκτωβρίου 2019 — TN κατά WWK Lebensversicherung auf Gegenseitigkeit, VP

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/2
            
         
      Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 31 Οκτωβρίου 2019 — TN κατά WWK Lebensversicherung auf Gegenseitigkeit, VP
      (Υπόθεση C-803/19)
      (2020/C 247/02)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      
         Αναιρεσείουσα: TN
      
         Αναιρεσίβλητες: WWK Lebensversicherung auf Gegenseitigkeit, VP
      
         Έτερος διάδικος: UO
      Με διάταξη της 28ης Μαΐου 2020, το Δικαστήριο της Ευρωπαϊκής Ένωσης (όγδοο τμήμα) απεφάνθη ως εξής:
      Το άρθρο 35, παράγραφος 1, σε συνδυασμό με το άρθρο 36, παράγραφος 1, της οδηγίας 2002/83/ΕΚ του Ευρωπαϊκού Κοινοβουλίου και του Συμβουλίου, της 5ης Νοεμβρίου 2002, σχετικά με την ασφάλιση ζωής, και το άρθρο 185, παράγραφος 1, σε συνδυασμό με το άρθρο 186, παράγραφος 1, της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II), έχουν την έννοια ότι δεν αντιτίθενται σε εθνική νομοθεσία κατά την οποία, σε περίπτωση υπαναχωρήσεως του λήπτη της ασφαλίσεως από την ασφαλιστική σύμβαση, ο φόρος ασφαλίστρων ο οποίος οφείλεται από τον λήπτη της ασφαλίσεως, εισπράττεται δε από τον ασφαλιστή και καταβάλλεται από αυτόν στο κράτος εξαιρείται από τα ποσά τα οποία πρέπει να επιστρέψει ο ασφαλιστής στον λήπτη της ασφαλίσεως, με αποτέλεσμα ο εν λόγω λήπτης της ασφαλίσεως να πρέπει να αξιώσει την επιστροφή του φόρου αυτού από τις φορολογικές αρχές ή, άλλως, να ασκήσει αγωγή αποζημιώσεως κατά του ασφαλιστή, υπό την προϋπόθεση ότι οι ισχύοντες βάσει του εφαρμοστέου δικαίου επί της ασφαλιστικής συμβάσεως δικονομικοί κανόνες περί της επιστροφής των ποσών αυτών που καταβλήθηκαν ως φόρος ασφαλίστρων δεν μπορούν να θέσουν εν αμφιβόλω την αποτελεσματικότητα του δικαιώματος υπαναχωρήσεως το οποίο έχει ο λήπτης της ασφαλίσεως βάσει του δικαίου της Ένωσης, πράγμα που εναπόκειται στο αιτούν δικαστήριο να εξακριβώσει.